

REPUBLIKA HRVATSKA

VARAŽDINSKA ŽUPANIJA

OPĆINA MARUŠEVEC

OPĆINSKO VIJEĆE

KLASA: 363-01/21-01/06

URBROJ: 2186-017/21-01

Maruševec, 10. prosinca 2021.

Na temelju članka 72. stavka 1. Zakona o komunalnom gospodarstvu (»Narodne novine« broj 68/18, 110/18 i 32/20) i članka 31. Statuta Općine Maruševec (»Službeni vjesnik Varaždinske županije« broj 17/21), Općinsko vijeće Općine Maruševec na 5. sjednici održanoj dana 10. prosinca 2021. godine, donosi

**PROGRAM**

**održavanja komunalne infrastrukture na području Općine Maruševec**

**za 2022. godinu**

**Članak 1.**

Ovim Programom održavanja komunalne infrastrukture na području Općine Maruševec za 2022. godinu, u skladu s predvidivim sredstvima i izvorima financiranja, određuju se poslovi i radovi na održavanju objekata i uređaja komunalne infrastrukture, koji se podrazumijevaju pod obavljanjem komunalnih djelatnosti.

**Članak 2.**

Komunalne djelatnosti kojima se osigurava održavanje komunalne infrastrukture su slijedeće:

1. **ODRŽAVANJE NERAZVRSTANIH CESTA**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata cesta, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

1. **ODRŽAVANJE GRAĐEVINA JAVNE ODVODNJE OBORINSKIH VODA**

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

1. **ODRŽAVANJE JAVNIH ZELENIH POVRŠINA**

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

1. **ODRŽAVANJE GRAĐEVINA I UREĐAJA JAVNE NAMJENE**

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

1. **ODRŽAVANJE ČISTOĆE JAVNIH POVRŠINA**

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

1. **ODRŽAVANJE JAVNE RASVJETE**

Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

**Članak 3.**

Financiranje Programa predviđa se iz slijedećih izvora:

|  |  |
| --- | --- |
| 1. **Prihod od komunalne naknade** | **500.000,00 kuna** |
| **2. Prihodi od Fonda za zaštitu okoliša i**  **energetsku učinkovitost** | **600.000,00 kuna** |
| **3. Ostali prihodi Proračuna Općine**  **Maruševec** | **2.457.000,00** **kuna** |
| **UKUPNO:** | **3.557.000,00 kuna** |

**Članak 4.**

Sredstva za ostvarivanje Programa planirana u iznosu od 3.557.000,00 kn, a rasporediti će se za financiranje obavljanja komunalnih djelatnosti održavanja komunalne infrastrukture:

|  |  |  |
| --- | --- | --- |
| **Aktivnost** | **Planirano u 2022.** | **Izvori financiranja** |
| **1. ODRŽAVANJE NERAZVRSTANIH**  **CESTA** | **1.660.000,00 kuna** |  |
| Sanacija prometnica – nerazvrstanih cesta -nakon provedbe postupka Aglomeracije – dionice na kojima će biti potrebna proširenja | 500.000,00 | Opći porezni prihodi Proračuna |
| Sanacija nerazvrstane ceste u Čalincu – odvojak Sitnica | 70.000,00 | Opći porezni prihodi Proračuna |
| Sanacija oštećenih nerazvrstanih cesta na području Mjesnih odbora I, II, III, IV i V  (ova sanacija uključuje sanaciju i krpanje svih udarnih rupa i oštećenja nastalih na nerazvrstanim cestama tokom godine) | 200.000,00 | Opći porezni prihodi Proračuna |
| * Održavanje nerazvrstanih cesta u Mjesnom odboru I u duljini cca 2400 m * Održavanje nerazvrstanih cesta u Mjesnom odboru II u duljini cca 2000 m * Održavanje nerazvrstanih cesta u Mjesnom odboru III u duljini cca 2000 m * Održavanje nerazvrstanih cesta u   Mjesnom odboru IV u duljini cca 2000 m   * Održavanje nerazvrstanih cesta u   Mjesnom odboru V u duljini cca 2000 m  (ovi radovi obuhvaćaju porezivanje ceste, dobavu i razastiranje šljunka i poravnavanje, te ostale radove na uređenju prema potrebi – procjena troškova iznosi cca 50,00 kn/m') | 120.000,00    100.000,00  100.000,00  100.000,00  100.000,00 | Komunalna naknada i opći porezni prihodi Proračuna |
| * Održavanje poljskih puteva u Mjesnom odboru I u duljini cca 2000 m * Održavanje poljskih puteva u Mjesnom odboru II u duljini cca 2000 m * Održavanje poljskih puteva u Mjesnom odboru III u duljini cca 1400 m * Održavanje poljskih puteva u Mjesnom odboru IV u duljini cca 1000 m * Održavanje poljskih puteva u Mjesnom odboru V u duljini cca 1000 m   (radovi obuhvaćaju porezivanje puta, dobavu i razastiranje šljunka i poravnavanje, te ostale radove na uređenju prema potrebi – procjena troškova iznosi cca 50,00 kn/m') | 100.000,00  100.000,00  70.000,00    50.000,00    50.000,00 | Opći porezni prihodi Proračuna |
| 1. **ODRŽAVANJE GRAĐEVINA JAVNE ODVODNJE OBORINSKIH VODA** | **470.000,00 kuna** | Opći porezni prihodi Proračuna |
| Sufinanciranje sanacije i izgradnje mostova Hrvatskim vodama  (Prilikom izvođenja radova od strane Hrvatskih voda na uređenju odvodnih kanala i vodotoka Općina Maruševec sufinancira sanaciju i postavu mostova na poljskim putevima i nerazvrstanim cestama iznad kanala i vodotoka) | 100.000,00 | Opći porezni prihodi Proračuna |
| * Uređenje i zacjevljenje odvodnih kanala u Mjesnom odboru I cca 330 m * Uređenje i zacjevljenje odvodnih kanala u Mjesnom odboru II cca 330 m * Uređenje i zacjevljenje odvodnih kanala u Mjesnom odboru III cca 230 m * Uređenje i zacjevljenje odvodnih kanala u Mjesnom odboru IV cca 160 m * Uređenje i zacjevljenje odvodnih kanala u Mjesnom odboru V cca 160 m   (radovi obuhvaćaju iskop, čišćenje i uređenje postojećih odvodnih kanala, te prema potrebi zamjenu postojećih dotrajalih betonskih propusta sa novim propustima i to betonskih ili PVC – procjena troškova iznosi cca 300,00 kn/m'. Cijena ovisi o tome kakve se cijevi ugrađuju PVC ili betonske te o promjeru.) | 100.000,00  100.000,00  70.000,00  50.000,00  50.000,00 | Komunalna naknada i opći porezni prihodi Proračuna |
| **3. ODRŽAVANJE JAVNIH ZELENIH**  **POVRŠINA** | **200.000,00 kuna** |  |
|  |  |  |
| * Uređenje javnih površina (košnja trave tijekom godine i svi drugi pripadajući radovi na javnim površinama koji se izvode u periodu od mjeseca travnja do listopada – košnja trave u prosijeku 2x mjesečno na cca 14 ha površine i nabava sadnica cvijeća za cvjetne gredice 2x godišnje. Radovi uključuju i košnju 53 km bankina uz lokalne i nerazvrstane ceste, te poljske i šumske puteve ) | 200.000,00 | Opći porezni prihodi Proračuna |
| **4. ODRŽAVANJE GRAĐEVINA, UREĐAJA I**  **PREDMETA JAVNE NAMJENE** | **35.000,00 kuna** |  |
| * Uređenje autobusnih ugibališta | 15.000,00 | Opći porezni prihodi Proračuna |
| * Uređenje i obnova raspela u Čalincu | 20.000,00 | Opći porezni prihodi Proračuna |
| **5. ODRŽAVANJE ČISTOĆE JAVNIH**  **POVRŠINA** | **850.000,00 kuna** |  |
| * Sanacija divljih deponija | 150.000,00 | Opći porezni prihodi Proračuna |
| * Radovi na uklanjanju otpada odbačenog u okoliš i njegovom zbrinjavanju prema Planu uklanjanja otpada odbačenog u okoliš na lokacijama onečišćenim otpadom smještenim na k.č.br. 463 i 464 k.o. Čalinec, 3131, 3194, 3193/5, 3176/1, 3176/2 i 3291/1 k.o. Maruševec | 600.000,00 | Fond za zaštitu okoliša i energetsku učinkovitost |
| * Zimsko održavanje nerazvrstanih cesta – čišćenje snijega i leda u zimskim uvjetima na svim nerazvrstanim cestama i ulicama na području Općine Maruševec | 100.000,00 | Opći porezni prihodi Proračuna |
| **6. ODRŽAVANJE JAVNE RASVJETE** | **342.000,00 kuna** |  |
| * popravak i održavanje javne rasvjete – zamjena dotrajalih svjetiljki koja podrazumijeva dobavu i postavu svjetiljki, zbrinjavanje dotrajalih svjetiljki | 40.000,00 | Opći porezni prihodi Proračuna |
| * električna energija – javna rasvjeta – plaćanje troškova isporučene električne energije za javnu rasvjetu * Mjesni obor I * Mjesni odbor II * Mjesni odbor III * Mjesni odbor IV * Mjesni odbor V | 100.000,00  70.000,00  37.000,00  65.000,00  30.000,00 | Opći porezni prihodi Proračuna |
| **SVEUKUPNO** | **3.557.000,00 kuna** |  |

„

**CILJ PROVEDBE AKTIVNOSTI IZ OVOG PROGRAMA:**

- kvalitetno uređenje nerazrvstanih cesta, poljskih puteva, javnih i zelenih površina,

- kvalitetna javna rasvjeta,

- poboljšanje komunalne infrastrukture i prometne sigurnosti,

- zaštita okoliša.

**MJERLJIVOST CILJA:**

- povećana sigurnost u cestovnom prometu,

- smanjeni broj mogućih prometnih nezgoda,

- manji troškovi održavanja,

- uređene javne površine,

- čišći okoliš.

**Članak 5.**

Program održavanja komunalne infrastrukture na području Općine Maruševec za 2022. godinu stupa na snagu osmog dana od dana objave u »Službenom vjesniku Varaždinske županije«.

Predsjednik Općinskog vijeća

Damir Šprem